Wilhelm von Mirbach-Harff

Wilhelm von Mirbach-Harff (2. heinäkuuta 1871 – 6. heinäkuuta 1918) oli saksalainen kreivi ja diplomaatti, joka osallistui keväällä 1918 Brest-Litovskin rauhanneuvotteluihin Neuvosto-Venäjän kanssa ja toimi sen jälkeen Saksan suurlähettiläänä Moskovassa. 

Rauhansopimusta vastustaneet vasemmistososialistivallankumoukselliset ("vasemmistoeserrät") murhasivat hänet Moskovassa heinäkuussa 1918 provosoidakseen uuden sotatilan Saksan ja Venäjän välille, mikä ei kuitenkaan onnistunut. Tapaus johti vasemmistoeserrien epäonnistuneeseen kapinayritykseen bolševikkien hallitusta vastaan. Kapinayrityksessä otettiin kiinni Feliks Dzeržinski. Vastapuoli otti kiinni edustajiston vasemmistoeserrät ja tukahdutti vallankaappausyrityksen.

Lähteet

Saksalaiset diplomaatit
Suurlähettiläät
Saksalaiset aateliset
Saksalaiset henkirikosten uhrit
Vuonna 1871 syntyneet
Vuonna 1918 kuolleet